
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 712 

14 Ιουλίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Λεπτομέρειες εφαρμογής του ν. 2520/1997 «Μέτρα 
για τους νέους αγρότες, σύσταση Οργανισμού Γε- 
ωργικής Επαγγελματικής Εκπαίδευσης, Κατάρτι¬ 
σης και Απασχόλησης και άλλες διατάξεις» (Α’ 
173). 

Συμπλήρωση της 322501/2290/7-8-1998 υπουργικής 
απόφασης «Πρόγραμμα συμπληρωματικών Μέ¬ 
τρων υπέρ των νέων αγροτών» (Β 480), όπως έχει 

τροποποιηθεί και ισχύει..... 

Αδεια εγκατάστασης μηχ/κού εξοπλισμού λόγω εκ¬ 
συγχρονισμού, στο εργοστάσιο παραγωγής ειδών 
ατομικής υγιεινής βρεφών & ενηλίκων &προίόντων 
για χρήση σε Νοσοκομεία,της ϋοίτηδοπ & ϋοάηεοη 
ΗθΙΙαε ΑΕΒΕ, που βρίσκεται στόΔήμο Μάνδραςτου 

Νομού Ατικής. 

Έγκριση μεταβιβάσεως μεταλλευτικών δικαιωμάτων 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ.πρωτ.: 337410 (1) 

Λεπτομέρειες εφαρμογής του ν. 2520/1997 «Μέτρα για 
τους νέους αγρότες, σύσταση Οργανισμού Γεωργι¬ 
κής Επαγγελματικής Εκπαίδευσης, Κατάρτισης και Α¬ 
πασχόλησης και άλλες διατάξεις» (Α’ 173). 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγράφου 13του άρθρου 13τουν. 2601/1998 
«Ενισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις» 
(Α’ 81). 

β) Του ν. 2520/1997, που τροποποιήθηκε με το άρθρο 70 
του ν. 2538/1997 «Τροποποίηση της κείμενης νομοθεσίας 
για τα γεωργικά και κτηνιατρικά φάρμακα, ρύθμιση χρεών 
συνεταιριστικών οργανώσεων και άλλες διατάξεις» (Α' 
242) και το άρθρο 13 του ν. 2601/1998. 


γ) Του ν. 2332/1995 «Μητρώο Αγροτών και Αγροτικών 
Εκμεταλλεύσεων και άλλες διατάξεις» (Α’ 181). 

δ) Του ν.δ. 131/1974 «περί παροχής οικονομικών ενι¬ 
σχύσεων εις την γεωργικήν, κτηνοτροφικήν, δασικήν και 
αλιευτικήν παραγωγήν» (Α' 320), που τροποποιήθηκε με 
τις διατάξειςτου ν. 1409/1983 «Τροποποίηση και συμπλή¬ 
ρωση των διατάξεων του ν.δ. 131/1974 περί παροχής οι¬ 
κονομικών ενισχύσεων εις την γεωργικήν, κτηνοτροφι- 

1 ’ κήν, δασικήν και αλιευτικήν παραγωγήν και άλλες διατά¬ 

ξεις» (Α’ 199) και τις διατάξεις του άρθρου 11 του ν. 
2512/1997 «Ρύθμιση συνταξιοδοτικών θεμάτων στρατιω- 

2 . τικών και άλλες διατάξεις» (Α’ 138). 
ε) Της παραγράφου 10 του άρθρου 39 του ν. 2065/1992 

«Αναμόρφωση της άμεσης φορολογίας και άλλες διατά¬ 
ξεις» (Α’ 113). 

στ) Του άρθρου 29Ατου ν. 1558/1985 «Κυβέρνηση και 
κυβερνητικά όργανα» (Α' 137), που προστέθηκε με το άρ¬ 
θρο 27 του ν. 2081 /1992 «Ρύθμιση του θεσμού των Επιμε¬ 
λητηρίων, τροποποίηση διατάξεων του ν. 1721/1987 «για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις» (Α’ 154) και τροποποιήθηκε με το άρθρο 
1 του ν.2469/1997 «Περιορισμός και βελτίωση της αποτε- 
λεσματικότητας των κρατικών δαπανών και άλλες διατά¬ 
ξεις» (Α’ 38). 

ζ) Της 277/25-7-1997 κοινής απόφασης των Υπουργών 
Οικονομικών και Γεωργίας «περί κινήτρων και οικονομι¬ 
κών ενισχύσεων για την επιτάχυνση της προσαρμογής 
των γεωργικών διαρθρώσεων στα πλαίσια του Καν. 
950/97 Ε.Ε.». 

2. Την αριθμ. ΔΙΔΚ/φ.1/20199/5-9-1997 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και Α¬ 
ποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 801) που 
τροποποιήθηκε με την αριθμ. ΔΙΔΚ/φ. 1 /23470/20-10-1997 
(Β’ 924) όμοια απόφαση. 

3. Το γεγονός ότι από την εφαρμογή των διατάξεων της 
παρούσας απόφασης προκαλείται δαπάνη ποσού μέχρι 
εκατόν πενήντα εκατομμυρίων (150.000.000) δραχμών ε- 
τησίως σε βάρος του Προϋπολογισμού Δημοσίων Επεν¬ 
δύσεων για το τρέχον έτος και για τα πέντε επόμενα οικο- 

νομικά έτη που θα καλυφθεί από πιστώσεις του Προ¬ 
γράμματος Δημοσίων Επενδύσεων (Π.Δ.Ε.) κατά τα ορι¬ 
ζόμενα στο άρθρο 4 της παρούσας απόφασης, αποφασί¬ 
ζουμε: 

Άρθρο 1 

Εννοιολογικοί Προσδιορισμοί 
Για την εφαρμογή του ν. 2520/1997 που τροποποιήθηκε 
με το άρθρο 70 του ν. 2538/1997 και άρθρο 13 του ν. 
2601/1998, οι παρακάτω ορισμοί έχουν την εξής έννοια: 

α) Αγροτική εκμετάλλευση: Νοείται η μονάδα παραγω¬ 
γής προς πώληση ενός ή περισσοτέρων προϊόντων των 
•κλάδων του αγροτικού τομέα, υπό ενιαία διοίκηση και 
διαχείριση. 

Στις δραστηριότητες της αγροτικής εκμετάλλευσης (α¬ 
γροτικές δραστηριότητες) εκτός από τις δραστηριότητες 
της πρωτογενούς παραγωγής περιλαμβάνονται και οι 
δραστηριότητες: 

αα) Η διακίνηση, μεταφορά, τυποποίηση, συσκευασία, 
μεταποίηση, αποθήκευση μέχρι του σταδίου της χονδρι¬ 
κής πώλησης αποκλειστικά των προϊόντων που παράγει η 
εκμετάλλευση. 

ββ) Οι αγροτουριστικές, αγροτοβιοτεχνικές, δασικές 
δραστηριότητες και οι δραστηριότητες παραδοσιακής 
βιοτεχνίας και διατήρησης του φυσικού χώρου. 

γγ) Η λιανική και χονδρική πώληση των προϊόντων της 
πρωτογενούς παραγωγής και της πρώτης μεταποίησης. 
β)Κλάδοι του αγροτικού τομέα νοούνται: 
αα) Η γεωργία: Ως γεωργία νοείται: 

- Η φυτική παραγωγή. 

- Η ζωική παραγωγή, η οποία περιλαμβάνει την κτηνο¬ 
τροφία (αιγοπροβατοτροφία, αγελαδοτροφία, χοιροτρο¬ 
φία, μόνοπλα), την πτηνοτροφία, τη σηροτροφία, τη με¬ 
λισσοκομία καθώς και κάθε είδους εκτροφή (κονικλοτρο¬ 
φία, σαλιγκαροτροφία, κ.λ.π.). 

- Η υδατοκαλλιέργεια σε δεξαμενές ξηράς, εφόσον α¬ 
σκείται από αγρότες στα όρια της αγροτικής εκμετάλλευ¬ 
σης. 

ββ) Η δασοπονία. 

γγ) Η αλιεία που διακρίνεται σε: 

- Συλλεκτική αλιεία (θαλάσσια, πλην υπερπόντιας, εσω¬ 
τερικών υδάτων και σπογγαλιεία). 

- Υδατοκαλλιέργεια (ιχθυοκαλλιέργεια, οστρακοκαλ- 
λιέργεια, κ.λ.π. γλυκών και αλμυρών νερών). 

δδ) Ο αγροτουρισμός, η αγροτοβιομηχανία, παραδο¬ 
σιακή βιοτεχνία προστασία του φυσικού χώρου. 

γ) Αγροτική εργασία: Νοείται η εργασία που προσφέ- 
ρεται συστηματικά από φυσικό πρόσωπο για την επίτευ¬ 
ξη οικονομικού αποτελέσματος και μπορεί να είναι: 

αα) Χειρωνακτικής φύσεως στη δική του αγροτική εκ¬ 
μετάλλευση ή σε εκμεταλλεύσεις τρίτων εφόσον πρόκει¬ 
ται για εργάτη γης. 

ββ) Διοικητικής, διαχειριστικής φύσεως ή με χρήση μη¬ 
χανών στη δική του αγροτική εκμετάλλευση. 

Για τη σύγκριση της αγροτικής και εξωαγροτικής απα¬ 
σχόλησης χρησιμοποιείται ο όρος Μονάδα Ανθρώπινης 
Εργασίας (ΜΑΕ). 

Ως Μονάδα Ανθρώπινης Εργασίας θεωρείται η εργασία 
1.750 ωρών που προσφέρεται κατά τη διάρκεια ενός ημε¬ 
ρολογιακού έτους και σε καθεστώς πλήρους απασχόλη¬ 
σης σε όλους τους τομείς της οικονομίας, ανεξάρτητα 
πραγματικού γεγονότος. Αυτό σημαίνει ότι ο συνολικός ε¬ 
τήσιος χρόνος απασχόλησης στην αγροτική εκμετάλλευ¬ 


ση και έξω απ' αυτή δεν μπορεί να ξεπεράσει τις 1.750 ώ¬ 
ρες ετησίως ανά άτομο. 

Ο υπολογισμός των απαιτούμενων ΜΑΕ για την κανονι¬ 
κή λειτουργία της εκμετάλλευσης γίνεται με βάση το εί¬ 
δος των δραστηριοτήτων και τους σχετικούς δείκτες που 
εκδίδονται για το σκοπό αυτό. 

δ) Εισόδημα από την αγροτική εκμετάλλευση (αγροτικό 
εισόδημα): Νοείται το εισόδημα που προκύπτει από το 
σύνολο των αγροτικών δραστηριοτήτων που ασκούνται 
στα όρια της αγροτικής εκμετάλλευσης και διακρίνεται: 

αα) Σε γεωργικό εισόδημα το οποίο προκύπτει από το 
σύνολο των δραστηριοτήτων του κλάδου της γεωργίας. 

ββ) Σε δασικό εισόδημα, το οποίο προκύπτει από δρα¬ 
στηριότητες του δασικού τμήματος της εκμετάλλευσης, 
γγ) Σε εισόδημα από αλιεία. 

δδ) Σε εισόδημα από τη διαφοροποίηση των δραστη¬ 
ριοτήτων της αγροτικής εκμετάλλευσης με αγροτουρι- 
στικές, αγροτοβιοτεχνικές δραστηριότητες, δραστηριό¬ 
τητες παραδοσιακής βιοτεχνίας και προστασίας του φυ¬ 
σικού χώρου. 

Σε κάθε περίπτωση η εκτίμηση των εισοδημάτων θα γί¬ 
νεται με βάση τη φορολογική δήλωση για τα εισοδήματα 
του προηγουμένου οικονομικού έτους. Στην περίπτωση 
που δεν υποβάλλεται φορολογική δήλωση, η εκτίμηση 
των εισοδημάτων μπορεί να γίνει με βάση τα μεγέθη της 
εκμετάλλευσης, θεωρώντας ότι αυτά βρίσκονται σε πλή¬ 
ρη παραγωγική ηλικία και τους δείκτες υπολογισμού του 
εισοδήματος όπως κάθε φορά ισχύουν. Σε περίπτωση 
που λόγω διακοπής της εργασίας ή άλλου λόγου, όπως 
αυτό προκύπτει από τα προσκομιζόμενα παραστατικά 
διακοπής της εργασίας ή του επαγγέλματος, δεν υφίστα- 
νται στο εξεταζόμενο έτος εισοδήματα από τα δηλωθέντα 
ως άνω στο δεύτερο εδάφιο, τα εισοδήματα αυτά δεν θα 
λαμβάνονται υπόψη. Αν όμως ο ενδιαφερόμενος στο εξε¬ 
ταζόμενο έτος αποκτήσει εισοδήματα από απασχόληση 
που θα δηλωθούν στη φορολογική δήλωσή του του επο¬ 
μένου οικονομικού έτους, τα εισοδήματα αυτά λαμβάνο- 
νται υπόψη. 

ε) Ως αγρότες νοούνται τα φυσικά πρόσωπα που ορίζο¬ 
νται στην παράγραφο 1 του άρθρου 1 του ν. 2520/1997 
που αντικαταστάθηκε με την παράγραφο 8 του άρθρου 
13 του ν. 2601/1998, τα οποία εκτός από τις προϋποθέ¬ 
σεις που ορίζονται στις εν λόγω διατάξεις πρέπει να: 
αα) Είναι νόμιμοι κάτοχοι αγροτικής εκμετάλλευσης, 
ββ) Έχουν εγγράφει στο Μητρώο Αγροτών και Αγροτι¬ 
κών Εκμεταλλεύσεων του ν. 2332/1995 (Α' 181). 
γγ) Έχουν κύριοταμείο ασφάλισης τον ΟΓΑ με εξαίρεση: 
-Τουςδασεργάτες. 

- Τους απασχολούμενους με αγροτουριστικές, αγροτο- 
βιοτεχνικές δραστηριότητες και δραστηριότητες παρα¬ 
δοσιακής βιοτεχνίας. 

1 - Τους περιστασιακούς εργάτες και μικροεπαγγελμα- 
Ιίες μονίμους κατοίκους των μη ανεπτυγμένων τουριστι¬ 
κά ζωνών των ορεινών και μειονεκτικών οικισμών πληθυ¬ 
σμού μέχρι 2.000 κατοίκων και υπό τον όρο ότι στο πρό¬ 
σωπό τους πληρούνται οι λοιπές προϋποθέσεις. 

Ως αγρότες δεν νοούνται: 

- Οι μόνιμοι και με σύμβαση ιδιωτικού δικαίου αορίστου 
χρόνου υπάλληλοι του Δημοσίου, Ν.Π.Δ.Δ., Ν.Π.Ι.Δ., κα¬ 
θώς και οι ιδιωτικοί υπάλληλοι. 

- Οι ελεύθεροι επαγγελματίες, όπως εργολάβοι, βιοτέ- 
χνες, κ.λ.π. 

Οι περιπτώσεις μικροεπαγγελματιών μονίμων κατοίκων 
οικισμών πληθυσμού κάτω των 2.000 κατοίκων που βρί¬ 
σκονται σε μη τουριστικές ζώνες των ορεινών και μειονε¬ 
κτικών περιοχών, εξετάζεται αν πληρούν ή μη τις προϋ¬ 
ποθέσεις της παρούσας ε’ περίπτωσης. 

στ) Ως νέοι αγρότες νοούνται τα φυσικά πρόσωπα που 
ορίζονται στην παράγραφο 2 του άρθρου 1 του ν. 
2520/1997, που συμπληρώθηκε με την παράγραφο 1 του 
άρθρου 70 του ν. 2538/1997 και δεν έχουν υπερβεί το 40ό 
έτος της ηλικίας τους, τα οποία εκτός από τις προϋποθέ¬ 
σεις που ορίζονται στις εν λόγω διατάξεις πρέπει να πλη¬ 
ρούν επιπροσθέτως και τις προϋποθέσεις της παραγρά¬ 
φου 1 του άρθρου 1 του ν. 2520/1997, που αντικαταστά- 
θηκε με την παράγραφο 8 του άρθρου 13 του ν. 
2601/1998 καθώς και τις προϋποθέσεις των εδαφίων αα?, 
ββ', ΥΥ’ της προηγούμενης ε’περίπτωσης. 

ζ) Ως νεοεισερχόμενοι νέοι στον αγροτικό τομέα νοού¬ 
νται τα φυσικά πρόσωπα που ορίζονται στην παράγραφο 
3 του άρθρου 1 του ν. 2520/1997, που τροποποιήθηκε με 
τις παραγράφους 2 και 3 του άρθρου 70 του ν. 2538/1997, 
τα οποία δεν έχουν υπερβεί το 40ό έτος της ηλικίας τους 
και για πρώτη φορά αρχίζουν να αποκτούν τις προϋποθέ¬ 
σεις του νέου αγρότη ως ακολούθως: 

αα) Αποκτούν για πρώτη φορά εισοδήματα από την α¬ 
ξιοποίηση δικής τους αγροτικής εκμετάλλευσης. 

Ωστόσο δύναται να θεωρηθεί ότι πληροί την ιδιότητα 
του νεοεισερχόμενου και το πρόσωπο με μόνιμη εξωα- 
γροτική απασχόληση και παράλληλη αξιοποίηση αγροτι¬ 
κής εκμετάλλευσης εφόσον διακόψει οριστικά την εξωα- 
γροτική του απασχόληση. 

ββ) Αποκτούν για πρώτη φορά πρόσβαση σε εθνικά και 
κοινοτικά καθεστώτα ενισχύσεων ή ενεργειών που απαι¬ 
τούν την ύπαρξη της ιδιότητας του αγρότη, όπως η έννοια 
ορίζεται στην περίπτωση ε’ του παρόντος άρθρου. 

γγ) Προβαίνουν για πρώτη φορά σε ενέργειες που χα¬ 
ρακτηρίζουν την ιδιότητα του αγρότη, όπως η έννοια ορί¬ 
ζεται στην περίπτωση ε' του παρόντος άρθρου. 

δδ) Ο συνολικός χρόνος που διαθέτουνγιατις εξωτερικές 
προς την εκμετάλλευσή τους δραστηριότητες δεν υπερ¬ 
βαίνει το ήμισυ του συνολικού χρόνου απασχόλησής τους. 

εε) Ασφαλίζονται για πρώτη φορά στον ΟΓΑ με εξαίρε¬ 
ση κατά περίπτωση τα παιδιά των αγροτών, τους εργάτες 
γης και δασεργάτες. 

Όπου στην παρούσα περίπτωση στ' αναφέρεται ο όρος 
«πρώτη φορά», νοείται το εξεταζόμενο έτος ή το προη¬ 
γούμενο. 

Κατά παρέκκλιση των ανωτέρω μπορεί να χαρακτηρι- 
σθεί νεοεισερχόμενος νέος στον αγροτικό τομέα και εκεί¬ 
νος του οποίου έχει εγκριθεί η αίτηση ένταξης στο καθε¬ 
στώς του άρθρου 10 του Καν. (Ε.Ε.) 950/97 έστω και αν 
για ένα έτος από την ημερομηνία υποβολής της αίτησης 
δεν πληροί τις προϋποθέσεις των εδαφίων αα' και γγ’ της 
παρούσας περίπτωσης. 

η) Ως εργάτες γης νοούνται τα έμμισθα ενήλικα φυσικά 
πρόσωπα που ορίζονται στην παράγραφο 4του άρθρου 1 
του ν. 2520/1997, τα οποία ασχολούνται με αμοιβή (ημε¬ 
ρομίσθιο ή σχέση εξαρτημένης εργασίας) σε δραστηριό¬ 
τητες πρωτογενούς παραγωγής του γεωργικού τομέα σ¬ 
': γροτικών εκμεταλλεύσεων τρίτων, διαθέτοντας για την 
εργασία αυτή τουλάχιστον το ήμισυ του συνολικού χρό¬ 
νου απασχόλησής τους και αποκομίζοντας απ’ αυτή του¬ 
λάχιστον το 50% του συνολικού εισοδήματος τους. 


Άρθρο 2 

Απόδειξη της ιδιότητας του αγρότη, νέου αγρότη, νεο- 
εισερχόμενου νέου στον αγροτικό τομέα και εργάτη γης. 

Για την απολαβή των ευεργετημάτων του ν. 2520/1997, 
που τροποποιήθηκε με τις παραγράφους 1 μέχρι 8,10,13, 
14 του άρθρου 70 του ν. 2538/1997 και τις παραγράφους 
8 μέχρι 14 του άρθρου 13 του ν. 2601/1998, οι ενδιαφε¬ 
ρόμενοι αγρότες, νέοι αγρότες, νεοεισερχόμενοι νέοι 
στον αγροτικό τομέα και εργάτες γης απαιτείται να προ¬ 
σκομίσουν βεβαίωση με την οποία να βεβαιώνεται κατά 
περίπτωση η αναφερομένη ιδιότητά τους. Η βεβαίωση εκ- 
δίδεται από τη Δ/νση Αγροτικής Ανάπτυξης της οικείας 
Νομαρχιακής Αυτοδιοίκησης, ύστερα από αίτηση του εν¬ 
διαφερομένου που υποβάλλεται στην πιο πάνω υπηρεσία 
και σύμφωνη γνωμοδότηση της επιτροπής του επομένου 
άρθρου, ως ακολούθως: 
α) Βεβαίωση αγροτών: 

1. Στην περίπτωση που ο ενδιαφερόμενος αγρότης έχει 
ενισχυθεί για επενδύσεις με Σχέδιο Βελτίωσης στα πλαί¬ 
σια εφαρμογής του Καν. (Ε.Ε.) 950/97 ή του ομοίου του 
Καν. (Ε.Ε.) 2328/91 και δεν έχει παρέλθει η περίοδος δέ¬ 
σμευσής του, η βεβαίωση θα χορηγείται άμεσα και χωρίς 
άλλη διαδικασία. Στη βεβαίωση θα αναγράφεται η ημερο¬ 
μηνία λήξης της ισχύος της, η οποία θα συμπίπτει με τη 
λήξη της περιόδου δέσμευσης όπως αυτή προκύπτει από 
τις διατάξεις εφαρμογής του Καν. (Ε.Ε.) 950/97 καιτου ο¬ 
μοίου του Καν. (Ε.Ε.) 2328/91. 

2. Για τις λοιπές περιπτώσεις των αγροτών που δεν έ¬ 
χουν ενταχθεί στις ενισχύσεις του Καν. (Ε.Ε.) 950/97ήτου 
ομοίου του Καν. (Ε.Ε.) 2328/91, ή έχουν ενταχθεί, αλλά έ¬ 
χει λήξει η περίοδος δέσμευσής τους, ο ενδιαφερόμενος 
με την αίτησή του για τη χορήγηση της βεβαιώσεως πρέ¬ 
πει να υποβάλει και τα εξής δικαιολογητικά κατά περί¬ 
πτωση: 

αα) Πιστοποιητικό εγγραφής στο Μητρώο Αγροτών και 
Αγροτικών Εκμεταλλεύσεων του ν. 2332/1995, που εκδί- 
δεται από τη Δ/νση Αγροτικής Ανάπτυξης. 

ββ) Βεβαίωση της οικείας αστυνομικής αρχής για τον 
τόπο της μόνιμης κατοικίας του. 

γγ) Επικυρωμένα αντίγραφα των εντύπων Ε1, Ε3 και Ε9 
της φορολογικής δήλωσης με την οποία δηλώθηκαντα ει¬ 
σοδήματα του προηγούμενου έτους, καθώς και επικυρω¬ 
μένο φωτοαντίγραφο των δύο όψεων της αστυνομικής 
του ταυτότητας για την εξακρίβωση της ηλικίας του και σε 
αντίθετη περίπτωση Υπεύθυνη Δήλωση του ν. 1599/1986 
ότι ο ενδιαφερόμενος δεν έχει υποβάλλει την κατά τ α¬ 
νωτέρω φορολογική δήλωση. 

δδ) Αντίγραφα των βιβλίων και στοιχείων εφόσον υπά¬ 
γεται στις διατάξεις του Π.Δ. 186/92 (ΦΕΚ 84 Α?) ή παρα¬ 
στατικών διαχείρισης της εκμετάλλευσής του (τιμολόγια 
αγοράς εφοδίων, πώλησης αναλογών προϊόντων με την 
κατεύθυνση της εκμ/σης, κ.λ.π.). 

εε) Υπεύθυνη Δήλωση του ν. 1599/86 στην οποία θα δη¬ 
λώνει: 

- Τα προγράμματα στα οποία έχει ενταχθεί την τελευ¬ 
ταία τριετία. 

- Τις τυχόν δανειοδοτήσεις που έχει λάβει από την ΑΤΕ 
ή άλλο πιστωτικό ίδρυμα για τις ανάγκες της εκμετάλλευ¬ 
σής του. 

- Την τυχόν εξωαγροτική του απασχόληση προσκομίζο¬ 
ντας κατά περίπτωση σχετική βεβαίωση του εργοδότη ή 
του ασφαλιστικού φορέα για τον αριθμό των ημερομι- 

σθίων που πραγματοποίησε κατ’ έτος την τελευταία τριε¬ 
τία. 

- Το κύριο ταμείο ασφάλισης. 

στστ) Παραστατικά διακοπής εξωαγροτικής απασχόλη¬ 
σης. 

Στην περίπτωση συνταξιούχων θα αναφερθεί το ταμείο 
ασφάλισης, ενώ σε περίπτωση αναπήρων το ποσοστό α¬ 
ναπηρίας και παράλληλα θα προσκομίζεται και σχετική 
γνωμάτευση της αρμόδιας Υγειονομικής Επιτροπής, 
β) Βεβαίωση νέων αγροτών: 

1. Στην περίπτωση που ο ενδιαφερόμενος νέος αγρό¬ 
της έχει ενταχθεί στα κίνητρα του άρθρου 10 του Καν. 
(Ε.Ε.) 950/97 ή του ομοίου του Καν. (Ε.Ε.) 2328/91 (εφά¬ 
παξ πριμοδότηση πρώτης εγκατάστασης) και δεν έχει πα- 
ρέλθει η δεκαετής δέσμευση, η βεβαίωση θα χορηγείται 
άμεσα και χωρίς άλλα δικαιολογητικά. 

Στη βεβαίωση θα αναγράφεται η ημερομηνία λήξης της 
ισχύος της που θα συμπίπτει με τη λήξη της περιόδου δέ¬ 
σμευσης όπως προκύπτει από τις διατάξεις εφαρμογής 
του άρθρου 10 του Καν. (Ε.Ε.) 950/97 και του ομοίου του 
Καν. (Ε.Ε.) 2328/91, χωρίς ωστόσο να μπορεί στο χρονικό 
αυτό διάστημα να υπερβείτο 40ο έτος της ηλικίας του. 

2. Στην περίπτωση που ο ενδιαφερόμενος έχει ενταχθεί 
στις ενισχύσεις για επενδύσεις, με Σχέδιο Βελτίωσης της 
εκμετάλλευσής του, χωρίς να συντρέχουν στο πρόσωπό 
του οι προϋποθέσεις της προηγούμενης περιπτ. βΐ, κα¬ 
θώς και σε όλες τις άλλες περιπτώσεις θα ακολουθείται η 
διαδικασία που ορίζεται αντίστοιχα στις περιπτώσεις αΐ 
και α2 του παρόντος άρθρου. 

γ) Βεβαίωση νεοεισερχομένων νέων στον αγροτικό το¬ 
μέα: 

1. Στην περίπτωση που ο ενδιαφερόμενος νεοεισερχό- 
μενος νέος στον αγροτικό τομέα έχει υποβάλλει αίτηση 
για ένταξη στα κίνητρα του άρθρου 10 του Καν. (Ε.Ε.) 
950/97, η «προέγκριση» που χορηγείται σύμφωνα με τη 
διαδικασία που ορίζεται από τις αποφάσεις εφαρμογής 
του εν λόγω κανονισμού, μπορεί να χρησιμοποιηθεί προ¬ 
σωρινά και μέχρι την έκδοση της οριστικής έγκρισης ε¬ 
γκατάστασης. 

Με την έκδοση της απόφασης οριστικής εγκατάστασης 
εκδίδεται και βεβαίωση με την οποία βεβαιώνεται ότι ο εν¬ 
διαφερόμενος είναι νέος αγρότης, αντίγραφο της οποίας 
με ευθύνη του ενδιαφερομένου κατατίθεται στις υπηρε¬ 
σίες που έγινε χρήση της προέγκρισης. 

2. Στην περίπτωση που ο ενδιαφερόμενος δεν έχει υπο¬ 
βάλλει αίτηση για ένταξη στα κίνητρα του άρθρου 10 του 
Καν. (Ε.Ε.) 950/97 χορηγείται βεβαίωση, με την οποία βε¬ 
βαιώνεται ότι ο ενδιαφερόμενος είναι νεοεισερχόμενος 
νέος στον αγροτικό τομέα, σύμφωνα με τη διαδικασία 
που ορίζεται στην περίπτωση α2 του παρόντος άρθρου. 

Το χρονικό διάστημα ισχύος της βεβαίωσης περιορίζε¬ 
ται στη διετία που ο ενδιαφερόμενος πληροί την ιδιότητα 
του νεοεισερχόμενου και μέχρι τη συμπλήρωση του 40ου 
έτους της ηλικίας του. Ανανέωση της ισχύος της βεβαίω¬ 
σης γίνεται με τη διαδικασία που ορίζεται κατά περίπτω¬ 
ση στην περίπτωση α’ του παρόντος άρθρου. 

Ο χαρακτηρισμός με την ανωτέρω διαδικασία της ιδιό¬ 
τητας του νεοεισερχόμενου νέου αγρότη, δεν συνεπάγε¬ 
ται και τη δυνατότητα ένταξης στους νεοεισερχόμενους 
νέους αγρότες του Καν. (Ε.Ε.) 950/97 άρθρο 10. Γιατηνέ- 
νταξη στα κίνητρα του εν λόγω άρθρου θα πρέπει να υπο¬ 
βληθεί σχετική αίτηση και να συντρέχουν οι προϋποθέ¬ 
σεις που προβλέπονται από τις διατάξεις εφαρμογής. 


δ) Βεβαίωση εργατών γης: 

Οι ενδιαφερόμενοι για τη χορήγηση της βεβαιώσεως 
εργάτες γης μαζί με την αίτηση υποβάλλουν και τα εξής 
δικαιολογητικά: 

αα) Επίσημο αντίγραφο της φορολογικής δήλωσης και 
σε αντίθετη περίπτωση υπεύθυνη δήλωση του ν. 
1599/1986 ότι δεν έχει υποβάλει φορολογική δήλωση. 

ββ) Υπεύθυνη Δήλωση του ν. 1599/1986 των αρχηγών 
των αγροτικών εκμεταλλεύσεων που εργάστηκαν, στην ο¬ 
ποία θα αναφέρονται: 

- Η δραστηριότητα που απασχολήθηκαν. 

- Το είδος της προσφερόμενης εργασίας. 

- Τα ημερομίσθια που εργάσθηκαν και το ύψος των κα¬ 
θαρών αμοιβών που εισέπραξαν από την εργασία αυτή. 

γγ) Στην περίπτωση που οι ενδιαφερόμενοι πλην του γε¬ 
ωργικού τομέα εργάσθηκαν και σε άλλους τομείς της οι¬ 
κονομίας θα πρέπει να προσκομίσουν βεβαίωση του ερ¬ 
γοδότη τους για τον αριθμό των ημερομισθίων που πραγ¬ 
ματοποίησαν με το αντίστοιχο καθαρό ποσό αμοιβής που 
εισέπραξαν από την εργασία αυτή. 

Άρθρο 3 

Σύσταση Επιτροπής 

1. Σε κάθε νομό, με απόφαση του οικείου Νομάρχη, που 
δημοσιεύεται στην Εφημερίδα της Κυβερνήσεως, συνι- 
στάται επιτροπή που συγκροτείται από: 

α) Έναν (1) γεωπόνο μόνιμο υπάλληλο της Δ/νσης Α¬ 
γροτικής Ανάπτυξης της οικείας Νομαρχιακής Αυτοδιοί¬ 
κησης, ως Πρόεδρο, με αναπληρωτή αυτού μόνιμο υπάλ¬ 
ληλο του αυτού κλάδου της ίδιας Δ/νσης. 

β) Έναν (1) μόνιμο υπάλληλο της οικείας Δ.Ο.Υ, με ανα¬ 
πληρωτή αυτού μόνιμο υπάλληλο της ίδιας Δ/νσης. 

γ) Έναν (1) εκπρόσωπο αγροτικού συνεταιρισμού ή α¬ 
γροτικού συλλόγου του οικείου νομού με τον αναπληρω¬ 
τή του που προτείνονται από την Ένωση Αγροτικών Συνε¬ 
ταιρισμών ή την Ομοσπονδία Αγροτικών Συλλόγωντου οι¬ 
κείου νομού, ύστερα από σχετικό έγγραφο του οικείου 
Νομάρχη και σε περίπτωση που είναι περισσότεροι της 
μιας, από την Ένωση ή την Ομοσπονδία κατά την κρίση 
του οικείου Νομάρχη. 

2. Έργο της επιτροπής είναι η εξέταση των αιτήσεων 
των ενδιαφερομένων του προηγούμενου άρθρου για την 
απόδειξη της ιδιότητας αυτών ως αγροτών, νέων αγρο¬ 
τών, νεοεισερχόμενων νέων στον αγροτικό τομέα και ερ¬ 
γατών γης. 

3. Τα μέλη της επιτροπής με ισάριθμα αναπληρωματικά 
ορίζονται με απόφαση του οικείου Νομάρχη. 

4. Η θητεία των μελών της επιτροπής είναι διετής. Κατά 
τη διάρκεια της θητείας επιτρέπεται η αντικατάσταση των 
μελών της επιτροπής με την ίδια διαδικασία. 

5. Η συμμετοχή στις συνεδριάσεις αναπληρωματικού 
μέλους επιτρέπεται μόνο σε περίπτωση κωλύματος ή α¬ 
πουσίας του τακτικού μέλους. 

6. Γραμματέας της επιτροπής ορίζεται με την απόφαση 
της παραγράφου 3 μόνιμος υπάλληλος της Δ/νσης Αγρο¬ 
τικής Ανάπτυξης με αναπληρωτή αυτού μόνιμο υπάλληλο 
της ίδιας υπηρεσίας. 

7. Στην επιτροπή εισηγείται γεωπόνος - μόνιμος υπάλ¬ 
ληλος της οικείας Δ/νσης Αγροτικής Ανάπτυξης. 

8. Η επιτροπή συνεδριάζει με την παρουσία όλων των 
μελών της και για την έκδοση των γνωμοδοτήσεων απαι¬ 
τείται απόλυτη πλειοψηφία των παρόντων μελών. 

9. Οι γνωμοδοτήσεις της επιτροπής καταχωρίζονται 

στα πρακτικά στα οποία διατυπώνεται και η γνώμη των 
μειοψηφούντων μελών. 

10. Η επιτροπή συνεδριάζει μετά από πρόσκληση του 
προέδρου. Κατά τη συνεδρίαση καλείται να παραστεί ο 
ενδιαφερόμενος, αν επιθυμεί, για την παροχή των ανα¬ 
γκαίων εξηγήσεων. 

11. Η επιτροπή μπορεί να ζητήσει από τον ενδιαφερό¬ 
μενο και κάθε άλλο πρόσθετο στοιχείο που κατά την κρί¬ 
ση της είναι απαραίτητο για τη μόρφωση πλήρους και α¬ 
σφαλούς γνώμης. 

Άρθρο 4 

Αμοιβή επιτροπής 

1. Η επιτροπή του προηγουμένου άρθρου είναι αμειβό- 
μενη σύμφωνα με τις διατάξεις του άρθρου 19 του ν. 
2470/1997 και οι απαραίτητες κάθε φορά πιστώσεις και 
μέχρι ποσού εκατόν πενήντα εκατομμυρίων 
(150.000.000) δραχμών ετησίως θα βαρύνουν το Πρό¬ 
γραμμα Δημοσίων Επενδύσεων (Π.Δ.Ε.) έργο 9782500, 
ΣΑΕ 082/2 και ειδικότερα τις πιστώσεις που έχουν εγκρι- 
θεί με τη ν 277/97 ΚΥΑ για τη ν εφαρμογή των «κινήτρων και 
οικονομικών ενισχύσεων για την επιτάχυνση της προσαρ¬ 
μογής των γεωργικών διαρθρώσεων στα πλαίσια του Καν. 
950/97/ΕΕ.», όπως αυτή ισχύει κάθε φορά. 

2. Λεπτομέρειες εφαρμογής, ο τρόπος και η διαδικασία 
πληρωμής και δικαιολόγησης ορίζονται με απόφαση του 
Υπουργού Γεωργίας. 

Άρθρο 5 

Τελικές διατάξεις 

1. Ο προϊστάμενος της Δ/νσης Αγροτικής Ανάπτυξης 
της οικείας Νομαρχιακής Αυτοδιοίκησης, με βάση τις 
γνωμοδοτήσεις της Επιτροπής του άρθρου 3, οι οποίες 
πρέπει να είναι πλήρως και επαρκώς αιτιολογημένες, εκ¬ 
δίδει τις βεβαιώσεις του άρθρου 2 επί των αιτήσεων των 
ενδιαφερομένων. 

2. Οι βεβαιώσεις εκδίδονταιτο αργότερο μέσα σε τριά¬ 
ντα (30) ημέρες από την κατάθεση του τελευταίου δικαιο- 
λογητικού του ενδιαφερομένου και ισχύουν μόνο για το έ¬ 
τος που αυτές εκδόθηκαν, εκτός αν ορίζεται διαφορετικά 
στις επιμέρους διατάξεις του άρθρου 2. 

3. Ανάκληση των βεβαιώσεων πριν από τη λήξη της ι¬ 
σχύος τους επιτρέπεται μόνο ύστερα από σύμφωνη, πλή¬ 
ρως και επαρκώς αιτιολογημένη γνωμοδότηση της εν λό¬ 
γω επιτροπής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Ιουλίου 1998 

ΟΙ ΥΠΟΥΡΓΟΙ 

ΕΣΩΤ/ΚΩΝ, ΔΗΜ. ΔΙΟΙΚΗΣΗΣ & ΑΠΟΚ/ΣΗΣ ΟΙΚΟΝΟΜΙΚΩΝ 

Λ. ΠΑΠΑΔΗΜΑΣ Γ. ΠΑΠΑΝΤΩΝΙΟΥ 

ΓΕΩΡΓΙΑΣ 

ΣΤΕΦ. ΤΖΟΥΜΑΚΑΣ 


Αριθ.: 337409 ( 2 ) 

Συμπλήρωση της 322501/2290/7-8-1998 υπουργικής α¬ 
πόφασης «Πρόγραμμα συμπληρωματικών Μέτρων υ¬ 
πέρ των νέων αγροτών» (Β 480), όπως έχει τροποποι¬ 
ηθεί και ισχύει. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 10 του ν. 2520/1997 «Μέτρα για τους νέ¬ 
ους αγρότες, σύσταση Οργανισμού Γεωργικής Επαγγελ¬ 
ματικής Εκπαίδευσης, Κατάρτισης και Απασχόλησης και 
άλλες διατάξεις» (Α’ 173) όπως αντικαταστάθηκε με την 
παράγραφο 10 του άρθρου 70 του ν. 2538/97 «Τροποποί- 
ηση της κείμενης νομοθεσίας για τα γεωργικά και κτηνια¬ 
τρικά φάρμακα, ρύθμιση χρεών συνεταιριστικών οργα¬ 
νώσεων και άλλες διατάξεις» (Α 242). 

β) Της παραγράφου 13του άρθρου 13τουν. 2601/1998 
«Ενισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις» 
(Α81). 

γ) Του άρθρου 29Α του ν. 1558/1985 «Κυβέρνηση και 
Κυβερνητικά Όργανα» (Α’ 137), όπως το άρθρο 29Α προ¬ 
στέθηκε με το άρθρο 27 του ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
ν. 1712/1997 για τον εκσυγχρονισμό των επαγγελματικών 
Οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α' 154) και τροποποιήθη¬ 
κε με το άρθρο 1 παρ. 2 περίπτ. α του ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α 38). 

δ) Του ν. 128/1975 «περί τροποποιήσεως και συμπλη¬ 
ρώσεων διατάξεώντινών αναφερομένων εις την λειτουρ¬ 
γίαν του χρηματοδοτικού συστήματος» (Α 178). 

ε) Του Κανονισμού (ΕΟΚ) 4028/86 του Συμβουλίου της 
18ης Δεκεμβρίου 1986 «σχετικά με κοινοτικές δράσεις για 
τη βελτίωση και την προσαρμογή των διαρθρώσεων του 
τομέα της αλιείας και της υδατοκαλλιέργειας» (Ε.Ε. |_ 
376). 

στ) Του Κανονισμού (ΕΚ) 3699/93 του Συμβουλίου της 
21ης Δεκεμβρίου 1993 «περί καθορισμού των κριτηρίων 
και όρων των κοινοτικών παρεμβάσεων διαρθρωτικού χα¬ 
ρακτήρα στον τομέα της αλιείας, της υδατοκαλλιέργειας 
και της μεταποίησης και εμπορίας των προϊόντων τους» · 
(ΕΕ1346) 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού,αποφασίζουμε: 

Στην 322501/2290/7-05-1998 απόφαση των Υπουργών 
Εθνικής Οικονομίας, Οικονομικών και Γεωργίας «Πρό¬ 
γραμμα συμπληρωματικών Μέτρων υπέρ των νέων αγρο¬ 
τών» όπως έχει τροποποιηθεί και ισχύει (Β 480) προστίθε¬ 
ται νέο άρθρο 40Α το κείμενο του οποίου έχει ως εξής: 

«Άρθρο 40 Α 

Δάνεια για μεταβιβάσεις υποθηκευμένων ακινήτων. 

1. Η αξία των χρεωμένων και υποθηκευμένων στην ΑΤΕ 
ακινήτων που μπορεί να είναι θερμοκηπιακές εγκαταστά¬ 
σεις, σταυλικές εγκαταστάσεις και λοιπές αγροτικές ε¬ 
γκαταστάσεις μετά του εξοπλισμού τους που μεταβιβά¬ 
ζεται σε νέο ή νεοεισερχόμενο νέο αγρότη, της αξίας υ- 
πόλογιζομένης με αντικειμενικά κριτήρια, αποτελεί νέο 

δάνειο προς το νέο αγρότη με το οποίο εξοφλείται ισόπο¬ 
ση οφειλή του πωλητή και το οποίο εξοφλείται σε χρονικό 
διάστημα 30 ετών με περίοδο χάριτος πέντε (5) ετών. Το 
επιτόκιο του νέου δανείου επιδοτείται με 15%. 

2. Εάν τα μεταβιβαζόμενα ακίνητα έχουν ενισχυθεί οι¬ 
κονομικά και δεν έχει παρέλθει η περίοδος τήρησης των 
υποχρεώσεων στα πλαίσια του προγράμματος και ο νέος 
δικαιούχος αναλάβει τις υποχρεώσεις του παλαιού ο τε¬ 
λευταίος δεν υποχρεούται στην επιστροφή των οικονομι¬ 
κών ενισχύσεων που έχει λάβει. 

3. Οι μεταβιβάσεις θα γίνονται εφόσον υπάρχει θετική 
γνωμάτευση λειτουργίας της εκμετάλλευσης.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΟΝ ΓΕΩΡΓΙΑΣ 

ΠΑΝ. ΠΑΠΑΝΤΩΝΙΟΥ ΣΤΕΦ. ΤΖΟΥΜΑΚΑΣ 
-♦- 

Αριθ. Φ6.105/ 23152/970 (3) 

Αδεια εγκατάστασης μηχ/κού εξοπλισμού λόγω εκσυγ¬ 
χρονισμού, στο εργοστάσιο παραγωγής ειδών ατομι¬ 
κής υγιεινής βρεφών & ενηλίκων &προίόντων για χρή¬ 
ση σε Νοσοκομεία,της ϋοΐιηεοη & ύοάηεοη ΗθΙΙεε ΑΕ- 
ΒΕ, που βρίσκεται στό Δήμο Μάνδρας του Νομού 
Ατικής. 

ΟΙ ΥΠΟΥΡΓΟΙ ΑΝΑΠΤΥΞΗΣ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Νόμου 2516/97,του Ν.Δ.1150/ 
1949,του από 15.10.1922 Β.Δ/τος,του από 16.3.50 Β.Δ. ό¬ 
πως τροποποιήθηκε και συμπληρώθηκε με το από 
24.11.53 όμοιο του Ν.Δ. 96/2.8.1973 και του Π.Δ. 396/89 
(ΦΕΚ 172/Α/16.6.89) για τον Οργανισμό της Γενικής 
Γ ραμματείας Βιομηχανίας. 

2. Την Κ.Υ.Α. με αριθ.33361/5.9.91 (ΦΕΚ 703/Β/5.9.91) 
άρθρο 12 παρ.13 «Μεταβίβαση εξουσίας υπογραφής 
σύμφωνα με το άρθρο 7 παρ.1 του Ν. 1943/91» 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4 Το υπ’αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρι¬ 
σμού, Βιομηχανίας Εν.& Τεχνολογίας & Εμπορίου στο Υ¬ 
πουργείο Ανάπτυξης». 

5. Την απόφασή μας με αριθμό Φ6.105/24798/ 
994/7.7.97 (ΦΕΚ644/Β/30.7.97) με την οποία χορηγήθηκε 
άδεια λειτουργίας στο ανωτέρω εργοστάσιο,διάρκειας 
τριών ετών.για μηχ/τα ισχύος 1307,83 ΗΡ & 249,50 Κ \Ν. , 

6. Αίτηση της ϋοάηεοη & ϋοάηεοη ΗθΙΙεε ΑΕΒΕ από 
27.2.98 για τη χορήγηση, άδειας εγκατάστασης μηχ/κόυ 
εξοπλισμού, λόγω εκσυγχρονισμού,του εργοστασίου 
της, που βρίσκεται στον Δήμο Μάνδρας Απτικής. 

7. Τα σχεδιαγράμματα που έχουν υποβληθεί με την αί¬ 
τηση καθώς και τα λοιπά δικαιολογητικά στοιχεία. 

8. Την από 7.4.98 εισήγηση της Υπηρεσίας μας και την 
γνωμάτευση του Ε.Ο.Φ. με αριθμό0-442/12η/3.6.98, απο¬ 
φασίζουμε: 

Χορηγούμε άδεια εγκατάστασης μηχ/κού εξοπλισμού, 
διάρκειας ενός (1) έτους, λόγω μηχ/κού εκσυγχρονισμού, 


στό εργοστάσιο αμαγωγής ειδών ατομικής υγιεινής βρε¬ 
φών & ενηλίκων και προϊόντων για χρήση σε Νοσοκομεία, 
της ϋοΗηεοη & ύοίτηεοη ΗθΙΙεε ΑΕΒΕ,όπως εικονίζεται στα 
σχεδιαγράμματα που θεωρήθηκαν μετηνπαρούσα απόφα¬ 
ση, και που έχει τα ακόλουθα ειδικώτερα στοιχεία: 

α. Θέση : Νομός Αττικής 

Δήμος Μάνδρας 
26ο χλμ. π.Ε.Ο. Αθηνών-Θηβών 
β. Κάτοχος : ϋοΐιηδοη & ϋοάηεοπ ΑΕΒΕ 

γ. Είδος εγκατάστασης : Εργοστάσιο παραγωγής ειδών ατομικής 
υγιεινής βρεφών και ενηλίκων και προϊό¬ 
ντων για χρήση σε Νοσοκομεία. 


δ. Ισχύς μηχανημάτων Κινητ. 

; Προηγούμενη 

Νέα 

1045,83 ΗΡ 
262,00 ΗΡ 


Σύνολο 

1307,83 ΗΡ 

Θερμική 

: Προηγούμενη 

Νέα 

249,50 Κ\Λ/ 
20,00 ΚΜ 


Σύνολο 

269.50 Κνν 

ε. Ατμολέβητες 

στ. Αξία μηχανημάτων 
σε δρχ. 

: Κατηγορία Γ’ΠΥΔ Π Π 

1 ατμογεννήτρια 
: Προηγούμενη 
: Νέα 

1103/94 

2.594.640.000 

237.000.000 


Σύνολο 2.831.640.000 δρχ. 

2. Η παρούσα άδεια χορηγείται με την επιφύλαξη της 
τήρησης των διατάξεων του από 15.10.1922/ Β ,Δ/τος «πε¬ 
ρί χορηγήσεως αδειών ίδρυσης και λειτουργίας πάσης 
μηχανολογικής εγκατάστασης» και με τους εξής όρους : 

α. Να υπάρχουν τα απαραίτητα προστατευτικά περι¬ 
φράγματα σε μέρη μηχ/των που κινούνται επικίνδυνα. 

β. Να βρίσκεται σε κατάσταση ετοιμότητας το σύστημα 
Πυρασφάλειας σύμφωνα με το υπ’αριθμό 982/15.5.96 Πι¬ 
στοποιητικό Πυρασφαλείας. 

γ. Να τηρούνται επακριβώς οι Υγειονομικές διατάξεις 
που ισχύουν για τέτοιου είδους εγκαταστάσεις. 

δ. Να τηρούνται οι διατάξεις του Π.Δ. 1180/81 για την 
προστασία του περιβάλλοντος (Ορια εκπομπών ρύπων). 

ε. Η εταιρεία υποχρεούται να συμορφωθεί πλήρως, 
πρός τούς περιβαλλοντικούς όρους που ενέκρινε η αρ¬ 
μόδια Υπηρεσία του ΥΠΕΧΩΔΕ,με την 13814/17.10.95 α¬ 
πόφασή της. 

στ. Για να λειτουργήσει ο εν’λόγω μηχ/κός εξοπλι¬ 
σμός,πρέπει να εφοδιασθεί με άδεια λειτουργίας της Υ¬ 
πηρεσίας μας. 

3. Η Υπηρεσία μας διατηρεί το διακαίωμα να επιβάλλει 
την εκτέλεση μεταρρυθμίσεων και περιορισμών στήν α¬ 
νωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο,προκειμένου να εκπληρωθούν 
οι επιδιωκόμενοι σκοποί που προβλέπονται από το άρθρο 
2 του από 15.12.1922 Β.Δ/τος. 

4. Για την απαιτούμενη από τις διατάξεις των σχετικών 
από 16.3.50 και την 24.11.53 Β.Δ/των,του 902/75 Π.Δ/τος 
και του Π.Δ.274/97 υπεύθυνη επίβλεψη της λειτουργίας 
της ανωτέρω εγκατάστασης,πρέπει να χρησιμοποιηθεί 
πρόσωπο που να έχει τα προβλεπόμενα από τις διατάξεις 
αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας.Χωρίς 
αυτήν την έγκριση,η εγκατάσταση δεν μπορεί να λειτουρ¬ 
γήσει στό όνομα Φυσικού η Νομικού Προσώπου άλλου ε¬ 
κτός του ανωτέρω αναφερομένου. 

6. Η παρούσα άδεια δεν απαλλάσει την ενδιαφερόμενη 
εταιρεία από την υποχρέωση να εφοδιασθεί με άλλη ά¬ 
δεια,αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ραμμάτια: 

Για την χορήγηση της ανωτέρω άδειας εκδόθηκαν τα ε¬ 
ξής γραμμάτια: 

α. Δ.Ο.Υ. Ελευσίνας 2206848 (40000) δρχ. 

Αθήνα, 6 Ιουλίου 1998 
Με εντολή Υπουργών 

Ο ΓΕΝ. ΓΡΑΜΜΑΤΕΑΣ Ο ΓΕΝ. ΔΙΕΥΘΥΝΤΗΣ 

ΒΙΟΜΗΧΑΝΙΑΣ ΥΠ. ΥΓΕΙΑΣ 

ΚΥΡΙΑΚΟΣ ΝΤΗΝΙΑΚΟΣ Π. ΜΠΑΚΟΠΟΥΛΟΣ 

-♦- 

Αριθ. Δ8-Δ/Φ 6.15,22,52,36/οικ. 12947 (4) 

Έγκριση μεταβιβάσεως μεταλλευτικών δικαιωμάτων. 

Η ΥΠΟΥΡΓΟΣ ΑΝΑΠΤΥΞΗΣ 
Με την απόφαση αριθμ. Δ8-Δ/Φ6.15,22,52,36/οικ. 
12947/08.7.1998, της Υπουργού Ανάπτυξης, εγκρίνεται, 


κατά τις διατάξειςτων άρθρων 72,74,75,76,82,84 και 85 
του Μεταλλευτικού Κώδικα, η μεταβίβαση των δικαιωμά¬ 
των μεταλλειοκτησίαςτης «ΒΙΟΜΑΓΝ ΜΕΤΑΛΛΕΥΤΙΚΗ Ε¬ 
ΜΠΟΡΙΚΗ ΒΙΟΜΗΧΑΝΙΚΗ ΚΑΙ ΤΕΧΝΙΚΗ ΕΤΑΙΡΕΙΑ ΠΕ¬ 
ΡΙΟΡΙΣΜΕΝΗΣ ΕΥΘΥΝΗΣ», που απορρέουν εκ μισθώσε¬ 
ως, επί των: 

1) Ο.Π. 92, Τμήμα Α’, Ν. Εύβοιας, 

2) Ο.Π. 94, Τμήμα Α’, Ν. Εύβοιας, 

3) Ο.Π. 98, Τμήμα Α', Ν. Εύβοιας, και 

4) Ο.Π. 69 Ν. Χαλκιδικής. 

προς την «ΒΙΟΜΑΓΝ» ΑΝΩΝΥΜΟΣ ΜΕΤΑΛΛΕΥΤΙΚΗ Ε¬ 
ΜΠΟΡΙΚΗ ΤΕΧΝΙΚΗ ΒΙΟΜΗΧΑΝΙΚΗ ΕΤΑΙΡΕΙΑ ΑΜΕΤΒΕ. 

Αθήνα, 8 Ιουλίου 1998 

Με εντολή Υπουργού 
Ο Προϊστάμενος 
ΔΗ Μ. ΠΑΪΤΑΣ 

ΕΘ ΝIΚΟ ΤΥΠΟΓΡΑ Φ ΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ 

* ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5226 /ιπ 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα ΑΕ. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (° 61 ) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

1 - Μέχρι 8 σελίδες 200 δρχ. 


ΕΦΗΜΕΡΙΔΟΣΤΗΣ^Ο^ΕΡΝΗΣΕΩΣ - Από 8 σελίδες και άνωπροσαύξηση 100 δρχ. ανάΒσέλιδοή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 
κι π Λ Λ (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 - 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 - 

750 - 

250 * 

500 » 

150 » 

500 - 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* ΑντίνοαΦα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










